# data[].attributes.body
Olen 48-vuotias nainen Vääksystä ja valmistuin kokemusasiantuntijaksi huhtikuussa 2025 (Hyria Koulutus Oy). Elämäni aikana olen asunut pitkiä aikoja Afrikassa, missä pääsin tutustumaan useisiin kulttuureihin ja kieliin. Namibiassa työskentelin ruohonjuuritason kehitysyhteistyöprojektissa koordinaattorina. Suoritin Master of Music-tutkinnon Rhodesin yliopistossa, Etelä-Afrikassa ja työskentelin siellä myös vuosien ajan kahdessa eri yliopistossa opettaen musiikkia.

Minulle on tärkeää ihmisten välinen tasa-arvo ja yhdenvertaisuus. Olen kiinnostunut toimimaan ihmisten parissa ja toivon saavani työtä nimenomaan kokemusasiantuntijana. Olen ulospäinsuuntautunut ja tottunut esiintymään yleisön edessä, mutta minulle mieluista ovat myös kahdenkeskiset vuorovaikutustilanteet.

Olen kirjoittanut elämäkerrallisen romaanin ja työstänyt omaa tarinaani useaksi eri esitykseksi, esimerkiksi esitelmään syömishäiriöstä sekä laajemmin diagnooseistani. Esitykset pyrkivät löytämään selviytymiskeinoja haasteisiini ja vaikka tarinani on rankka, haluan viestittää nimenomaan toivoa tulevaisuuteen. Toipumisorientaation viitekehyksen mukaisesti, jokainen on muutakin kuin diagnoosinsa ja mielestäni hyvä elämä ei vaadi täydellistä parantumista.

Olen kokenut nuoruudessani sekä Afrikassa asuessani monia traumaattisia asioita, mutta elämänmyönteisten ja toiveikkaiden piirteitteni vuoksi olen onnistunut kääntämään kokemukseni pääosin positiiviseksi voimavaraksi. Minulla on todettu skitsoaffektiivinen häiriö noin puolitoista vuotta sitten ja epävakaa persoonallisuushäiriö sekä syömishäiriö jo vuosia sitten. Minulla on kokemusta niin avohoidosta kuin osastohoidostakin.

Esimerkiksi Mindfulness-meditaation avulla olen oppinut tietoisuustaitoja ja olemaan enemmän läsnä omassa elämässäni. Vaikka minulla on ajoittain huonojakin jaksoja, olen tehnyt paljon työtä tunnistaakseni henkilökohtaisia varomerkkejäni ja oppinut hyväksymään myös hankalat tunteet osana elämää.

Hoitoni kulmakivi on lääkitys, mutta minulla on kokemusta myös ECT-hoidosta monen vuoden ajalta. Kokemukseni ovat pääosin positiivisia ja olenkin halunnut jakaa omalta osaltani tietoisuutta hoidon eduista, jotta muiden mielenterveyskuntoutujien mahdollinen pelko sitä kohtaan hälvenisi. Olen kuvaillut hoidon vaiheita yksityiskohtaisesti omalla YouTube-kanavallani ja julkaisen siellä myös säännöllisesti tietoa mielenterveysasioista, painopisteinä omat kokemukseni.

Olen osallistunut useaan Mielenterveyden keskusliiton webinaariin, viimeisimpänä aiheesta sanataide toivon välineenä. Ihmisenä olen luova ja minulle on mielekästä käyttää esimerkiksi kirjallisia keinoja mielenterveyden haasteiden purkamiseen. Uskon, että luovia menetelmiä käyttämällä on monesti helpompaa ilmaista itseään ja käsitellä vaikeita tunteita.

Minulle toivoa elämään tuovat muun muassa oma perhe, luova työ sekä läsnäoloharjoitukset. Olen opetellut myötätuntoisempaa ja armollisempaa suhtautumista itseäni kohtaan, omia huonojakaan puolia unohtamatta. Uskon vahvasti, että jokainen hetki on uusi mahdollisuus ja sen tajuaminen on auttanut minua valtavasti omassa toipumisprosessissani. Toivon sydämestäni saavani työskennellä ihmisten parissa, auttaen heitä omalla kokemuksellani. Näin ollen rankatkaan kokemukset elämässäni eivät ole olleet turhia ja merkityksettömiä.

# data[].attributes.body
Toimin kokemuskirjana Siivittämö-hankkeen Kokemuskirjastossa LAB-ammattikorkeakoulussa Lahdessa. LAB-ammattikorkeakoulun toimeksianto.

# data[].attributes.body
Elämäntarinani esitys lähihoitajaopiskelijoiden kokemusasiantuntijapäivillä 24.2.2025 Hyriassa, Hyvinkäällä. Hyria Koulutus Oy:n toimeksianto.

# data[].attributes.body
Kirjani esittely: Omaelämäkerrallinen fiktio Riisuttu prinsessa. Mente RY:n toimeksianto.

# data[].attributes.body
Osallistuin webinaariin Sanataide toivon välineenä 2024.

# data[].attributes.body
Esitelmöin omasta toipumisprosessistani LAB:n sairaanhoitajaopiskelijoille. Painopisteinä oli oman tarinan kuvaus sekä kuinka olen hyödyntänyt oppimiani strategioita mielenterveyden kuntoutuksessa. LAB-ammattikorkeakoulun toimeksianto.

# data[].attributes.body
Kuva -ja sanataide mielenterveystyössä: mielenterveysosion suunnittelu LAB-ammattikorkeakoulussa sosionomiopiskelijoille. LAB:n toimeksianto.

# data[].attributes.body
Trauma-kurssikokonaisuus 2025: Trauma kuin menneisyyden mylly

# data[].attributes.headline
Kuva -ja sanataide mielenterveystyössä 26.8.2025

# data[].attributes.subject
Kuva -ja sanataide mielenterveystyössä 26.8.2025

# data[].attributes.body
Esitelmä sanataiteen merkityksestä toipumisprosessissani, LAB-ammattikorkeakoulu sosionomiopiskelijoille.

LAB-ammattikorkeakoulun toimeksianto.

# data[].attributes.headline
Kuva- ja sanataide mielenterveystyössä 4.9.2025

# data[].attributes.subject
Kuva- ja sanataide mielenterveystyössä 4.9.2025

# data[].attributes.body
Esitelmä kuva- ja sanataiteen merkityksestä mielenterveysongelmasta toipumisessa LAB-ammattikorkeakoulun sosionomiopiskelijoille. Verkkototeutus.

LAB-ammattikorkeakoulun toimeksianto.

# data[].attributes.body
Elämäkertani ja samalla elämäntarinani Riisuttu prinsessa esittely MIELI Terveyttä kulttuurista mielenterveys ry:n jäsenillassa. Verkkototeutus.

# data[].attributes.body
Toimin kokemuskirjana LAB-ammattikorkeakoulun sosionomiopiskelijoiden opinnäytetyön verkkototeutuksessa, kokemuskirjastossa. Tämä oli verkkototeutuksen pilotointi LAB-ammattikorkeakoulussa. Aiheenani syömishäiriö.

# data[].attributes.body
Toimin Lahdessa järjestetyssä kaksipäiväisessä moninaiseen työelämään keskittyvällä festarilla kokemuskirjaston elävänä kirjana. Aiheenani oli syömishäiriöstä toipuminen. Siivittämö-hankkeen toimeksianto.

# data[].attributes.body
Kokemuspuheenvuoro. Verkkototeutus.